Iniciat el procés de formació de la Clavaria de Sant Roc 2024/2025 i elecció del Clavari Major
2025-07-24

L’Ajuntament de Burjassot ha publicat els requisits per a poder formar part de la Clavaria de Sant Roc 2024/2025, així com per a poder ser triat Clavari Major de les festes patronals del 2025. Estos requisits poden consultar-se en el Ban publicat en el Tauler d’anuncis de l’Ajuntament, on també està el PDF de la sol·licitud que ha d’emplenar-se per a inscriure’s en la Clavaria.

El termini de presentació de sol·licituds, que han de presentar-se en el Registre de l’Ajuntament, preferentment de manera telemàtica, a través de la Seu Electrònica o bé de manera presencial, en el Servei d’Atenció al Ciutadà (Casa de Cultura), sol·licitant Cita Prèvia, finalitza el 12 d’agost.

Per a constituir la Clavaria serà necessària la inscripció de, almenys, 15 clavaris que tinguen complits els 18 anys i estiguen empadronats a Burjassot. Per a ser triat Clavari Major, tindran prioritat aquells sol·licitants que no hagen sigut clavaris majors anteriorment i en cas de presentar-se més d’un candidat, la forma d’elecció serà mitjançant un sorteig d’entre tots els candidats.